Document ID: 32014R0278

KOMISJONI RAKENDUSMÄÄRUS (EL) nr 278/2014,
19. märts 2014,
millega muudetakse määrust (EL) nr 185/2010 seoses lõhkeaine jälgede avastamise seadme kasutamise korra täpsustamise, ühtlustamise ja lihtsustamisega
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 11. märtsi 2008. aasta määrust (EÜ) nr 300/2008, mis käsitleb tsiviillennundusjulgestuse ühiseeskirju ja millega tunnistatakse kehtetuks määrus (EÜ) nr 2320/2002, (1) eriti selle artikli 4 lõiget 3,
ning arvestades järgmist:
(1)
Komisjoni määruse (EL) nr 185/2010 (2) rakendamisel saadud kogemused näitavad, et ühiste põhistandardite rakendamise viisid, mida kohaldatakse lõhkeaine jälgede avastamise seadme (edaspidi „ETD-seade”) kasutamise metoodika suhtes, tuleks läbi vaadata.
(2)
ETD-seadme kasutamisega seotud konkreetseid lennundusjulgestusmeetmeid tuleks täpsustada, ühtlustada või lihtsustada, et suurendada õiguslikku selgust, standardida õigusaktide ühtset tõlgendamist ja veelgi kindlamalt tagada lennundusjulgestuse ühiste põhistandardite parim võimalik rakendamine.
(3)
Muudatused hõlmavad meetmeid, milles kirjeldatakse ETD-seadme lubatud kasutusviise reisijate, muude isikute kui reisijate, käsipagasi, registreeritud pagasi, kauba, posti ning parda- ja lennujaamavarude läbivaatamisel ning lõhkeainete jälgede avastamiseks ette nähtud julgestusseadmete tehnilisi nõudeid.
(4)
Seepärast tuleks määrust (EL) nr 185/2010 vastavalt muuta.
(5)
Käesoleva määrusega ette nähtud meetmed on kooskõlas tsiviillennundusjulgestuse komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EL) nr 185/2010 lisa muudetakse vastavalt käesoleva määruse lisale.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. märts 2014

Labels: 7
8
1